pythainlp/thai_wikipedia_clean_20230101 huggingface dataset:
มีพ่อค้าชาวจีนชื่อ เจ๊กเชยคอยควบคุมดูแลการแลกสินค้า และสนใจข้าวพันธุ์ก้นจุด จึงแนะนำให้ชาวนานำไปปลูกขยายผลผลิตแล้วนำมาแลกสินค้ากับเจ๊กเชย ต่อมาชาวนาเรียกพันธุ์ข้าวนี้ว่า "ข้าวเจ๊กเชย" ข้าวนี้นำส่งไปขายถึงอยุธยา พบว่าเป็นข้าวหุงขึ้นหม้อ รสชาติดี ไม่อ่อนไม่แข็งจนเกินไป เก็บไว้ค้างคืนไม่บูด จึงมีการสอบถามกันจึงพบว่าเป็นข้าวเจ๊กเชยมาจากอำเภอเสาไห้ จึงเรียกภายหลังว่า "ข้าวเจ๊กเชยเสาไห้"
กงสะเด็น
กงสะเด็น  เป็นพืชดอกล้มลุกปีเดียว และเป็นพืชสมุนไพรที่หายากในประเทศไทยซึ่งหมอพื้นบ้านเข้าใจว่าสมุนไพรชนิดนี้ได้สูญพันธุ์ไปจากธรรมชาติแล้ว พบใช้ในตำรายาแผนไทยอีสานและลาว ปัจจุบันเป็นพืชชนิดเดียวในสกุลกงสะเด็น ของวงศ์กระเพรา ที่ได้รับการยอมรับ
กงสะเด็น เป็นภาษาลาวและอีสาน "กง" แปลว่า เขตแดน, บริเวณ, สิ่งที่มีลักษณะกลมหรือคล้ายวงกลม "สะเด็น" แปลว่า กระเด็น กงสะเด็น ใช้เรียกพืชชนิดหนึ่งเมื่อผลแก่เต็มที่ผลจะแตก"กระเด็น"ตกไปในที่ไกล ("นอกเขต"พุ่มต้น)
ชื่ออื่น.
ชื่อในภาษาอื่น ได้แก่
กงสะเด็น ("Picria fel-terrae") ได้รับการระบุชนิดโดยโยอันนิส เดอ ลัวร์ไรโร (Joannis de Loureiro; Lour.) ในหนังสือ "ฟลอราโคชินชีเนนซิส" ("Flora Cochinchinensis") ฉบับตีพิมพ์ครั้งที่ 2 ปี 1790 หน้า 393
พืชล้มลุกปีเดียว พุ่มเตี้ย สูงประมาณ 1 เมตร มีรากออกตามข้อ สามารถไหลไปกับพื้นดิน กิ่งก้านแตกแขนงจำนวนมากตามลำต้นและตั้งตรง (ลักษณะเดียวกันกับพืชอื่นในวงศ์กะเพรา)
ช่อดอกกระจะ (raceme) 4–8 ดอก ก้านดอกยาว 1 เซนติเมตร กลีบเลี้ยงรูปขอบขนานกึงรูปไข่ ยาว 1.4 เซนติเมตร กว้าง 1 เซนติเมตร กลีบเลี้ยงล่างเล็กกว่ากลีบเลี้ยงบนซึ่งมักมีปลายเป็นสองแฉก กลีบดอกสีขาวหรือน้ำตาลแดง กว้างประมาณ 1.2 เซนติเมตร เป็นท่อยาวประมาณ 6.5 มิลลิเมตร ตีบตรงกลาง ฐานกลีบดอกกว้าง กลีบดอกล่างสามกลีบยาว 6.5 มิลลิเมตร ปลายกลีบแผ่ค่อนข้างแบน กลีบดอกบน 4.5 มิลลิเมตร กลีบแคบห่อเข้าประกบกลีบล่างคล้ายการป้องกัน ปลายกลีบบนงอนตั้งขึ้น มีขนสั้นบนผิวบนกลีบจำนวนมาก ปลายเกสรรูปไข่ 5–6 มิลลิเมตร สองอันสีเหลือง
สารสำคัญ.
จากการศึกษาเชิงลึกพบสารสำคัญหลายชนิด เช่น ฟลาโวนอยส์, ไกลโคซายด์, คิวแรนจิน (curangin) และกลุ่มไตรเตอร์ปีนแซปโปนิน (triterpene saponins) สารคิวแรนจินที่พบมีคุณสมบัติเหมือนไดจิทาลีส (digitalis) ที่ใช้เป็นยากระตุ้นหัวใจ ที่ได้จากพืชในสกุล "Digitalis" แต่มีความเป็นพิษเล็กน้อย
ประโยชน์ทางยา.
เมื่อนำสมุนไพรกงสะเด็นแห้งมาสกัดด้วยแอลกอฮอล์ พบว่าสามารถยับยั้งแบคทีเรียที่ก่อโรคในลำไส้ ("Proteus vulgaris") และแบคทีเรียที่ทำให้เกิดอาหารเป็นพิษ ("Staphylococcus aureus") นอกจากนี้ในตำรายาจีนยังพบว่าสามารถต่อต้านเชื้อไวรัสเริม (Herpes simplex virus 1; HSV-1; "Human alphaherpesvirus 1")
ใบสดมีรสขมมาก มีฤทธิ์ขับปัสสาวะ ช่วยบำรุงตับ ปกป้องหัวใจ เบาหวาน ยับยั้งไวรัสตับอักเสบบี (HB) e-antigen ต้านอนุมูลอิสระ ต้านการอักเสบ เคมีบำบัดร่วมสำหรับมะเร็งเต้านม ยาขับพยาธิ และยาแก้ปวด
เมื่อหมักด้วยแอลกอฮอล์ใช้เป็นยาชูกำลัง
ทั้งต้นนำมาต้มดื่มรักษาอาการผิดปกติต่าง ๆ ได้หลายอย่าง โดยเฉพาะอาการปวดท้องเนื่องจากกระเพาะอาหารผิดปกติ อาการโคลิก (อาการปวดท้องในเด็กเล็ก) และอาการผิดปกติของตับจัดว่าเป็นอาหารเรียกน้ำย่อยได้ กระตุ้นให้มีประจำเดือน กระตุ้นลำไส้ กระเพาะอาหาร และใช้เป็นยาขับเหงื่อ
ใบสดนำมาบดใช้พอกแผลและรักษาโรคผิวหนัง เมื่อใช้ร่วมกับใบบัวบกจะช่วยรักษาไอกรนและอาการเจ็บแน่นหน้าอก
ข้าวเจ๊กเชย
ข้าวเจ๊กเชยเสาไห้
แอลีนา สวีตอลีนา
แอลีนา มือคัยลิวนา สวีตอลีนา (; ; เกิด 12 กันยายน พ.ศ. 2537) เป็นนักเทนนิสอาชีพชาวยูเครน เธอเคยขึ้นอันดับสูงสุดถึงที่ 3 ของโลกในประเภทหญิงเดี่ยว และอันดับที่ 108 ในประเภทคู่ สวีตอลีนาเคยเป็นแชมป์รายการดับเบิลยูทีเอประเภทเดี่ยว 16 รายการและรองชนะเลิศสามรายการ
สวีตอลีนาเข้ามาอยู่ใน 50 อันดับแรกของโลกเป็นครั้งแรกเมื่อเดือนกรกฎาคม ค.ศ. 2013 และเข้าถึง 20 อันดับแรกในเดือนมิถุนายน ค.ศ. 2015 และเป็นผู้หญิงชาวยูเครนคนแรกที่ขึ้นถึง 10 อันดับแรกในเดือนพฤษภาคม ค.ศ. 2017 แซงหน้าอาลอนา บอนดาแรนกอ เพื่อนร่วมชาติ หลังจากคว้าแชมป์ดับเบิลยูทีเอเป็นครั้งแรกในปีค.ศ. 2013 เธอก็คว้าแชมป์ได้อีก 5 รายการจนถึงปี ค.ศ. 2017 ซึ่งในระหว่างนั้นเธอก็สามารถคว้าแชมป์ได้ถึง 5 รายการในปีเดียวกัน และทำให้เธอขึ้น 10 อันดับแรก รายการที่เธอชนะ ได้แก่ WTA Finals ค.ศ. 2018 และการแข่งขันระดับพรีเมียร์ไฟฟ์สามรายการจากทั้งหมดห้ารายการ ได้แก่ Dubai Tennis Championships, Italian Open และ Canadian Open เธอยังเคยชนะประเภทคู่ถึงสองรายการที่อิสตันบูลคัพ ใน ค.ศ. 2014 และ ค.ศ. 2015 สวีตอลีนาเคยเข้าถึงรอบรองชนะเลิศ่รายการแกรนด์สแลมสองรายการใน ค.ศ. 2019 ทั้งรายการวิมเบิลดันและยูเอสโอเพน ค.ศ. 2021 เธอได้รับรางวัลเหรียญทองแดงโอลิมปิกในการแข่งขันประเภทหญิงเดี่ยวในโอลิมปิกฤดูร้อน 2020 และกลายเป็นนักกีฬาเทนนิสโอลิมปิกคนแรกที่คว้าเหรียญรางวัลให้กับประเทศยูเครน
ชีวิตในวัยเด็กและภูมิหลัง.
สวีตอลีนาเกิดในเมืองออแดซา พ่อและแม่เป็นชาวยูเครน มือคัยลอ (อดีตนักมวยปล้ำ) และออแลนา (อดีตนักพายเรือแข่งขัน) เธอได้รับการตั้งชื่อตามแอลีนา บึสตรึตสกา นักแสดงหญิงชื่อดังชาวยูเครน เธอมีพี่ชายหนึ่งคนชื่อยูเลียนเมื่อตอนเป็นเด็ก แอลีนาสังเกตว่าพี่ชายของเธอได้รับความสนใจอย่างมากตอนเล่นเทนนิส สิ่งนี้เป็นแรงบันดาลใจให้เธอเล่นกีฬาเพื่อเรียกความสนใจจากพ่อของเธอ เธอเริ่มเล่นเทนนิสตอนอายุห้าขวบ สวีตอลีนาและครอบครัวของเธอย้ายไปที่คาร์กิว ประเทศยูเครน ตอนเธออายุ 13 ปี หลังจากที่นักธุรกิจยูรีย์ ซาปรอนอว์ กลายเป็นผู้สนับสนุนของเธอ ซาปรอนอว์เห็นเธอเล่นในการแข่งขันรายการหนึ่งของลูก เมื่อเธออายุ 12 ปี และประทับใจมาก ทำให้เขาลงทุนกับการฝึกอบรมและพัฒนาอาชีพของเธอต่อไป
ขนมเปียกปูน
ขนมเปียกปูน เป็นขนมไทยประเภทกวน มักมีสีดำซึ่งได้จากกาบมะพร้าวเผาไฟ และสีเขียวเข้มที่ได้จากน้ำใบเตยคั้น
สันนิษฐานว่าดัดแปลงมาจากกะละแมแต่ไม่ใส่กะทิสด ทำจากแป้งหมักเช่นเดียวกับขนมจีนหรือลอดช่อง ส่วนผสมในอดีตประกอบด้วย แป้งข้าวเจ้าหมักทิ้งไว้ แล้วนำมาโม่ด้วยโม่หินให้ละเอียดจนเป็นน้ำแป้ง ผสมน้ำตาลปี๊บ น้ำตาลทราย ใบตาลเผาไฟ (ส่วนใหญ่ไม่ค่อยนิยม) และน้ำปูนใส เมื่อกวนเสร็จนำมาใส่ถาดทรงสี่เหลี่ยม หากเป็นสมัยโบราณเป็นถาดโบราณรูปทรงกลม เมื่อขนมแห้งตึงดีจึงใช้มีดตัดแบ่งออกพอเป็นคำ ๆ ชาวบ้านเรียกติดปากว่า "สี่เหลี่ยมขนมเปียกปูน" เวลารับประทานโรยด้วยมะพร้าวอ่อนขูดฝอยเคล้ากับน้ำเกลือหรือเกลือป่น ส่วนวัตถุดิบในปัจจุบัน คือ แป้ง น้ำตาล และน้ำใบเตย หรือน้ำจากกาบมะพร้าวเผาไฟ
ขนมเปียกปูนกับขนมเปียก (หรือขนมเปียกอ่อน) มีลักษณะคล้ายกัน ขนมเปียกมีสีน้ำตาลที่ได้มาจากน้ำตาลโตนด ซึ่งเป็นส่วนผสมสำคัญของขนมเปียก ขนมเปียกมีเนื้อขนมที่ร่วนกว่าขนมเปียกปูน เนื่องจากไม่ได้ใส่น้ำปูนใส แต่จะเพิ่มหัวกระทิเข้าไป ทำให้ขนมเปียกมีรสชาติหวานมันมากกว่าขนมเปียกปูน มักรับประทานขนมเปียกกับถั่วทอง (ถั่วเขียวกระเทาะเปลือก)
ยู มย็อง-ฮี
ยู มย็อง-ฮี (เกิด 5 กันยายน พ.ศ. 2497) เป็นนักจุลชีววิทยาชาวเกาหลีใต้ ปัจจุบันดำรงตำแหน่งประธานสหพันธ์วิทยาศาสตร์และเทคโนโลยีสตรีแห่งประเทศเกาหลี และเป็นนักวิจัยหลักที่สถาบันวิทยาศาสตร์และเทคโนโลยีแห่งประเทศเกาหลี เธอได้รับแต่งตั้งให้เป็นหัวหน้าเลขาธิการคนแรกของสำนักงานวางแผนกลยุทธ์ในเดือนกรกฎาคม พ.ศ. 2553 ภายใต้ประธานาธิบดีอี มย็อง-บัก และได้ดำรงตำแหน่งจนถึงเดือนกุมภาพันธ์ พ.ศ. 2556
ยูเกิดที่กรุงโซล เธอรู้ตัวว่าสนใจวิทยาศาสตร์และเทคโนโลยีตั้งแต่ตอนศึกษาอยู่ระดับมัธยมต้น ใน พ.ศ. 2520 ยูได้รับปริญญาวิทยาศาสตรบัณฑิตสาขาจุลชีววิทยาจากมหาวิทยาลัยแห่งชาติโซล จากนั้นเธอได้รับปริญญาเอกด้านจุลชีววิทยาจากมหาวิทยาลัยแคลิฟอร์เนีย เบิร์กลีย์ใน พ.ศ. 2525 ต่อมาเธอได้เป็นนักวิจัยหลังปริญญาเอก ณ สถาบันเทคโนโลยีแมสซาชูเซตส์ (เอ็มไอที) ใน พ.ศ. 2528
การวิจัยทางวิทยาศาสตร์.
หลังจากย้ายกลับไปอยู่ที่ประเทศเกาหลี ยูทำงานที่สถาบันวิจัยวิทยาศาสตร์ชีวภาพและเทคโนโลยีชีวภาพแห่งประเทศเกาหลีจนถึง พ.ศ. 2543 หลังจากนั้นเธอย้ายไปดำรงตำแหน่งนักวิทยาศาสตร์การวิจัยหลักที่สถาบันวิทยาศาสตร์และเทคโนโลยีแห่งประเทศเกาหลี งานส่วนใหญ่ของยูมุ่งเน้นไปที่การปลดล็อกโครงสร้างและการพับของโปรตีนแอลฟาวัน-แอนติทริปซินซึ่งเป็นโปรตีนเซอร์ปิน ยูและทีมวิจัยของเธอได้ทำงานเพื่อค้นหาว่ากรดอะมิโนตัวไหนบ้างที่สามารถยับยั้งการกลายพันธุ์ประเภทต่าง ๆ ได้ เช่น การกลายพันธุ์ "tsf" ซึ่งส่งผลให้การพับโปรตีนบกพร่อง เธอและกลุ่มนักวิจัยของเธอยังได้จดสิทธิบัตรวิธีการเตรียมอัลฟ่า-1 แอนทริทริปซินมิวทีนที่มีพันธะไดซัลไฟด์
ผลงานของเธอปรากฏในวารสาร "เนเจอร์", "The Journal of Proteome Research", "Proceedings of the National Academy of Sciences of the United States of America","Journal of Molecular Biology", the "Journal of Biological Chemistry" "BMB Reports" และอื่น ๆ และได้รับการอ้างอิงเป็นจำนวนมากในสาขาชีวเคมี พันธุศาสตร์ อณูชีววิทยา ภูมิคุ้มกันวิทยา และจุลชีววิทยา
งานสาธารณะ.
ยูดำรงตำแหน่งผู้อำนวยการของศูนย์การทำหน้าที่ของโปรตีน (Functional Proteomics Center) ซึ่งเป็นส่วนหนึ่งของโครงแนวพรมแดนการวิจัยและพัฒนาแห่งศตวรรษที่ 21 (21st Century Frontier R&amp;D) ที่สถาบันวิทยาศาสตร์และเทคโนโลยีแห่งประเทศเกาหลี ตั้งแต่เดือนกรกฎาคม พ.ศ. 2545 ถึงกรกฎาคม พ.ศ. 2553 ใน พ.ศ. 2553 เธอได้รับแต่งตั้งให้ดำรงตำแหน่งใหม่ในรัฐบาลเกาหลีใต้ที่มีชื่อว่าเจ้าหน้าที่อาวุโสเพื่ออนาคตของชาติ เธอได้รับความรับผิดชอบให้ดูแลการสื่อสารเกี่ยวกับวิทยาศาสตร์และเทคโนโลยีของรัฐบาล และให้ช่วยส่งเสริมเทคโนโลยีที่ลดการปล่อยคาร์บอนและเทคโนโลยีที่เป็นมิตรต่อสิ่งแวดล้อม เธอยังดำรงตำแหน่งประธานของสมาคมชีวฟิสิกส์แห่งประเทศเกาหลีตั้งแต่ พ.ศ. 2552-2553 และยังเป็นประธานขององค์การจีโนมประเทศเกาหลี ใน พ.ศ. 2553
สงครามกลางเมืองไกซาร์
อรัญประเทศ (แก้ความกำกวม)
อรัญประเทศ อาจหมายถึง:
ชะอำ (แก้ความกำกวม)
ชะอำ อาจหมายถึง:
ดินาร์อิรัก
เซ็นทรัลเฟสติวัล พัทยา บีช
พัทยา (แก้ความกำกวม)
พัทยา อาจหมายถึง:
โคราช (แก้ความกำกวม)
โคราช อาจหมายถึง:
คณะเทคโนโลยีอุตสาหกรรม มหาวิทยาลัยราชภัฏนครราชสีมา
คณะเทคโนโลยีอุตสาหกรรม มหาวิทยาลัยราชภัฏนครราชสีมา (อังกฤษ: Faculty of Industrial Technology, Nakhon Ratchasima Rajabhat University) ก่อตั้งขึ้นเมื่อ 8 มีนาคม พ.ศ.2548 เปิดสอนในระดับปริญญาตรีของมหาวิทยาลัยราชภัฏนครราชสีมา
โต่วลิ่ว
โต่วลิ่ว (เป่อ่วยจีฮกเกี้ยน: "Táu-la̍k"; "เต๊าลัก") เป็นนครภายใต้เทศมณฑล และเป็นเมืองหลวงของเทศมณฑลยฺหวินหลิน ประเทศไต้หวัน และยังเป็นศูนย์กลางทางการเมืองและเศรษฐกิจของเทศมณฑล นครโต่วลิ่วมีทางด่วนหมายเลข 3 พาดผ่าน
ชื่อเดิมของโต่วลิ่ว "เต๊าหลักหมึง"  มาจากภาษาของชาวหงหย่า ซึ่งเป็นชนพื้นเมืองหนึ่งในไต้หวัน
ในปี 1901 ในช่วงที่อยู่ภายใต้การปกครองของญี่ปุ่น ได้มีการจัดตั้ง โทโรกุโจ  ขึ้น ซึ่งเป็นหนึ่งในสำนักงานการปกครองทั้ง 20 แห่งในไต้หวัน ในปี 1909 ส่วนหนึ่งของโทโรกุได้รวมเข้ากับ นันโตโจ  และอีกส่วนหนึ่งที่เหลือก็ได้รวมเข้ากับ คางิโจ  ต่อมาในปี 1920 ได้มีการก่อตั้งเมืองโทโรกุ  ขึ้นกับอำเภอโทโรกุ  ในจังหวัดไทนัง ซึ่งเมืองโทโรกุในสมัยนั้นครอบคลุมพื้นที่ทั้งนครโต่วลิ่วและตำบลหลินเน่ย์ในปัจจุบัน
วันที่ 25 ธันวาคม 1981 โต่วลิ่วได้รับการยกฐานะจากเมืองเป็นนครภายใต้เทศมณฑล
บัณฑิตวิทยาลัย มหาวิทยาลัยราชภัฏนครราชสีมา
บัณฑิตวิทยาลัย มหาวิทยาลัยราชภัฏนครราชสีมา (อังกฤษ: Faculty of Graduate Studies, Nakhon Ratchasima Rajabhat University) เป็นหน่วยงานในกำกับของมหาวิทยาลัยราชภัฏนครราชสีมา ที่เปิดสอนในระดับประกาศนียบัตรบัณฑิต ปริญญาโท และปริญญาเอก
ปัจจุบัน บัณฑิตวิทยาลัย มหาวิทยาลัยราชภัฏนครราชสีมา มีหลักสูตรที่จัดการเรียนการสอนทั้งหมด 10 หลักสูตร
ลุดมีลา ปัฟลีเชนโค
ลุดมีลา มีฮาอิลอฟนา ปัฟลีเชนโค (; , ; 10 ตุลาคม 1974) เป็นพลซุ่มยิงหญิงชาวโซเวียตของกองทัพแดงในช่วงสงครามโลกครั้งที่สอง เธอถูกบันทึกซึ่งได้รับการยืนยันในการฆ่าศัตรูจำนวน 309 คน ทำให้เธอเป็นพลซุ่มยิงหญิงที่ประสบความสำเร็จมากที่สุดในประวัติศาสตร์ที่มีการบันทึกไว้
ปัฟลีเชนโคถูกตั้งฉายาว่า "สตรีแห่งความตาย" (Lady Death) เนื่องจากความสามารถของเธอกับปืนไรเฟิล เธอรับใช้กองทัพแดงระหว่างการล้อมที่ออแดซาและการล้อมที่เซวัสโตปอลในช่วงแรกของการสู้รบในมหาสงครามของผู้รักชาติ
หลังจากที่เธอได้รับบาดเจ็บจากการสู้รบด้วยกระสุนปืนครก เธอถูกอพยพไปกรุงมอสโก หลังจากที่เธอหายจากอาการบาดเจ็บ เธอได้ฝึกพลซุ่มยิงของกองทัพแดงคนอื่น ๆ และทำหน้าที่เป็นโฆษกให้กองทัพแดง ในปี 1942 เธอได้ไปท่องเที่ยวทั้งในสหรัฐ แคนาดา และบริเตนใหญ่ หลังจากสงครามสิ้นสุดลงในปี 1945 เธอได้รับมอบหมายใหม่ให้เป็นนักวิจัยอาวุโสของกองทัพเรือโซเวียต เธอเสียชีวิตด้วยโรคหลอดเลือดสมองเฉียบพลัน สิริอายุ 58 ปี
บีร์ฆิเนีย บ็อลเทิน
บีร์ฆิเนีย บ็อลเทิน (ค.ศ. 1870 – 1960) เป็นนักข่าวและนักกิจกรรมอนาธิปไตยและสตรีนิยมชาวอาร์เจนตินาเชื้อสายเยอรมัน เธอได้ถูกยกย่องว่าเป็นนักพูดที่มีพรสวรรค์ และถูกถือว่าเป็นหนึ่งในผู้ริเริ่มการต่อสู้เพื่อสิทธิสตรีในประเทศอาร์เจนตินา ใน ค.ศ. 1902 เธอถูกเนรเทศไปอยู่ที่ประเทศอุรุกวัย ซึ่งเป็นที่ที่เธออาศัยอยู่จนกระทั่งถึงแก่กรรม
บีร์ฆิเนีย บ็อลเทิน เป็นลูกสาวของผู้อพยพชาวเยอรมัน เธอเกิดเมื่อ ค.ศ. 1870 ในประเทศอาร์เจนตินา เมืองซานลุยส์หรือซานฆวนไม่แน่ชัด เธอใช้ชีวิตวัยเด็กในรัฐซานฆวน และย้ายไปอาศัยที่เมืองโรซาริโอเมื่ออายุ 14 ปี หลังจากก้าวเข้าสู่วัยผู้ใหญ่ เธอได้ทำงานเป็นช่างทำรองเท้าและคนงานโรงงานน้ำตาล ขณะทำงานเป็นช่างทำรองเท้าเธอได้พบกับผู้จัดตั้งสหภาพแรงงานรองเท้า ฆวน มาร์เกซ ซึ่งพวกเขาได้สมรสกันในภายหลัง ด้วยความที่เธอรู้จักกับ ปีเอโตร โกรี (Pietro Gori) จึงทำให้เธอได้เข้ามาสู่แวดวงแนวคิดอนาธิปไตย ภายหลังจากการทำกิจกรรมในขบวนการแรงงาน อนาธิปไตย และสตรีนิยมเป็นเวลาหลายปี ใน ค.ศ. 1902 เธอถูกเนรเทศไปยังอุรุกวัยตามกฎหมายถิ่นที่อยู่  ของอาร์เจนตินาในขณะนั้น
ความเคลื่อนไหว.
ใน ค.ศ. 1888 บ็อลเทินได้มาเป็นหนึ่งในผู้จัดพิมพ์ของหนังสือพิมพ์อนาธิปไตยสำนักแรก ๆ สำนักหนึ่งในอาร์เจนตินาชื่อ "El Obrero Panadero de Rosario"  ใน ค.ศ. 1889 เธอได้จัดตั้งการเดินขบวนและการนัดหยุดงานในภายหลังของช่างเย็บผ้าหญิงในโรซาริโอ ซึ่งนี่อาจเป็นการนัดหยุดงานของคนทำงานเพศหญิงเป็นครั้งแรกในอาร์เจนตินา
ใน ค.ศ. 1890 บีร์ฆิเนีย บ็อลเทิน, โรมูโล โอวีดี (Romulo Ovidi) และ ฟรันซิสโก เบร์ริ (Francisco Berri) เป็นผู้จัดงานหลักของการเดินขบวนเมย์เดย์ครั้งแรก ๆ บรรณาธิการคนอื่น ๆ ของ "El Obrero Panadero de Rosario" ก็มีหน้าที่ที่สำคัญไม่แพ้กันในการจัดงานเดินขบวนแต่ละครั้ง ในวันที่ 30 เมษายน ค.ศ. 1890 (หนึ่งวันก่อนการเดินขบวน) เธอถูกควบคุมตัวและสอบสวนโดยกองกำลังตำรวจท้องถิ่นด้วยข้อหาการแจกใบปลิวข้างนอกโรงงานหลัก ๆ ภายในพื้นที่ ระหว่างการเดินขบวนเมย์เดย์ เธอได้เดินนำคนทำงานจำนวนหลักพันคนกลุ่มหนึ่งไปยังปลาซาโลเปซ (Plaza Lopez) ซึ่งในขณะนั้นอยู่ในเขตชานเมืองของโรซาริโอ ตลอดการเดินขบวนเธอถือธงแดง ซึ่งมีข้อความเขียนไว้ว่า "Primero de Mayo - Fraternidad Universal; Los trabajadores de Rosario cumplimos las disposiciones del Comité Obrero Internacional de París" หลังจากถูกเนรเทศไปยังอุรุกวัย เธอได้สานต่อการต่อสู้ของเธอในมอนเตวิเดโอ
"La Voz de la Mujer".
บ็อลเทินอาจมีส่วนร่วมในการจัดพิมพ์หนังสือพิมพ์ชื่อว่า "La Voz de la Mujer"  ซึ่งได้ถูกตีพิมพ์ออกมาเก้าฉบับในเมืองโรซาริโอระหว่างวันที่ 8 มกราคม ค.ศ. 1896 ถึงวันที่ 1 มกราคม ค.ศ. 1897 และได้ถูกรื้อฟื้นขึ้นใหม่เป็นระยะเวลาสั้น ๆ ใน ค.ศ. 1901 สิ่งพิมพ์ที่คล้ายกันและมีชื่อเดียวกันนั้นได้มีรายงานว่าถูกตีพิมพ์ขึ้นในภายหลังที่เมืองมอนเตวิเดโอ ซึ่งมีการเสนอขึ้นว่าบ็อลเทินอาจเป็นผู้ก่อตั้งขึ้นมาและทำหน้าที่เป็นบรรณาธิการภายหลังที่เธอถูกเนรเทศ
"La Nueva Senda".
ในอุรุกวัย บ็อลเทินได้สานต่องานกิจกรรมของเธอ โดยได้จัดพิมพ์หนังสือพิมพ์ชื่อว่า "La Nueva Senda"  ระหว่าง ค.ศ. 1909 ถึง 1910
สิ่งตีพิมพ์อื่น.
เธอได้เผยแพร่บทความหลายชิ้นในวารสารและหนังสือพิมพ์ลัทธิอนาธิปไตย-คอมมิวนิสต์ ที่เป็นที่รู้จักที่สุดมีชื่อว่า "La Protesta" และ "La Protesta Humana"
สวนสาธารณะแห่งหนึ่งในเขตปูเอร์โตมาเดโรของบัวโนสไอเรสถูกตั้งชื่อตามเธอเพื่อเป็นเกียรติแด่เธอ
ใน ค.ศ. 2007 รัฐบาลรัฐซานลุยส์ในอาร์เจนตินาได้ลงทุนในการถ่ายทำภาพยนตร์เพื่อเป็นเกียรติแด่ บีร์ฆิเนีย บ็อลเทิน โดยมีเนื้อหาเกี่ยวกับชีวิตของบ็อลเทิน คตินิยมสิทธิสตรีแบบอนาธิปไตย และสภาพทางสังคมซึ่งนำไปสู่การตีพิมพ์หนังสือพิมพ์ "La Voz de la Mujer" ซึ่งมีชื่อว่า "Ni dios, ni patrón, ni marido"  ซึ่งตั้งตามคติพจน์อันหนึ่งของหนังสือพิมพ์ฉบับนั้น โดยมี ฆูลิเอตา ดิอัซ (Julieta Díaz) รับบทเป็น บีร์ฆิเนีย บ็อลเทิน ภาพยนตร์เรื่องนี้ซึ่งออกฉายในวันที่ 29 เมษายน 2010 ในอาร์เจนตินามี เลารา มาญญา (Laura Mañá) เป็นผู้กำกับชาวสเปน
สัญลักษณ์สกุลเงิน
สัญลักษณ์สกุลเงิน คือสัญลักษณ์กราฟิกที่ใช้แทนชื่อสกุลเงิน โดยเฉพาะเมื่อใช้ประกอบเพื่อแสดงจำนวนเงิน
ตำแหน่งในการเขียนสัญลักษณ์สกุลเงินแตกต่างกันไปในแต่ละภาษา โดยทั่วไปสกุลเงินในประเทศที่ใช้ภาษาอังกฤษและละตินอเมริกา (ยกเว้น เฮติ และ ซูรินาม) จะเขียนสกุลเงินไว้ด้านหน้าของจำนวนเงิน เช่น R$50,00 หรือในสกุลเงินเอสกูโดกาบูเวร์ดี จะเขียนสัญลักษณ์ไว้ระหว่างสัญลักษณ์แบ่งเลขฐานสิบ เช่น 20$00 หรือในฝั่งประเทศทางยุโรป เช่นฝรั่งเศส จะเขียนสัญลักษณ์สกุลเงินไว้ตามหลังจำนวนเงิน เช่น 20,50 €
สัญลักษณ์แบ่งเลขฐานสิบ ก็ถูกใช้แตกต่างกันในแต่ละประเทศเช่นกัน ตัวอย่างเช่น ในสหราชอาณาจักร จะใช้อินเตอร์พังก์ในการเขียนด้วยลายมือเช่น £5·52 แต่ใช้มหัพภาคในการพิมพ์ เช่น £5.52 จุลภาคและมหัพภาคเป็นสองสัญลักษณ์ที่พบได้บ่อยในการแบ่งเลขฐานสิบ เช่น €5,00 และ $50.00
สัญลักษณ์สกุลเงินเก่าแก่มักจะมีพัฒนาการมาจากสกุลเงินก่อนหน้า อย่างเช่นเครื่องหมายดอลลาร์และเปโซในปัจจุบัน พัฒนามาจากเครื่องหมายที่ใช้แทนสกุลเงินดอลลาร์สเปน หรือเครื่องหมายปอนด์และลีราก็พัฒนามาจากตัวอักษร L ซึ่งถูกเขียนในตัวอักษรกอทิกด้วย formula_1 จนถึงทศวรรษที่ 17 เพื่อสื่อถึง ลิบรา ซึ่งเป็นหน่วยปอนด์สำหรับวัดแร่เงินของชาวโรมัน
สัญลักษณ์สกุลเงินที่ใหม่กว่ามักเลือกสัญลักษณ์ที่สื่อถึงผู้ใช้งาน เช่น สัญลักษณ์สกุลเงินยูโร € นั้นสร้างขึ้นจาก ϵ ซึ่งเป็นรูปแบบโบราณของตัวอักษรเอปไซลอน เพื่อสื่อถึงยุโรป สัญลักษณ์รูปีอินเดีย ₹ เกิดจากการผสมระหว่างอักษรละติน R และอักษรเทวนาครี "र" (ร) และสัญลักษณ์รูเบิลรัสเซีย ₽ เกิดจาก Р ซึ่งคืออักษรซีริลลิก Er
ชื่อสกุลเงินตราหมุนเวียนของประเทศต่าง ๆ โดยราชบัณฑิตยสถาน (หน้า 229 เป็นต้นไป)
ศรีย่าน
ทุ่งสามเสน.
แต่เดิมนั้นบริเวณนี้เป็นทุ่งเรียกว่า "ทุ่งสามเสน" บริเวณนี้มีวัดเก่าแก่ คือ วัดโบสถ์สามเสน อยู่ริมคลองสามเสน ตามประวัติของกรมการศาสนาบันทึกไว้ว่า สร้างเมื่อวันที่ 1 กุมภาพันธ์ พ.ศ. 2251 และได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 ในสมัยกรุงศรีอยุธยา แสดงว่าย่านนี้มีผู้คนอาศัยอยู่ตามริมฝั่งแม่น้ำเจ้าพระยามาตั้งแต่ก่อนสมัยกรุงศรีอยุธยาแล้ว
วังและคฤหาสถ์.
จนเมื่อ พ.ศ. 2441 ทุ่งสามเสนได้รับความสนใจจากพระบรมวงศานุวงศ์และขุนนางข้าราชการทั่วไป เพราะพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ซื้อที่ชายทุ่งระหว่างคลองผดุงกรุงเกษมไปจดคลองสามเสน แล้วสร้างพลับพลาที่ประทับชั่วคราวขึ้นที่เรียกว่า "สวนดุสิต" เป็นเหตุให้มีขุนนางข้าราชการและพระบรมวงศานุวงศ์ตามกันมาสร้างคฤหาสน์และสร้างวังกระจายไปทั้งทุ่ง จนกลายเป็นย่านที่อยู่อาศัยก่อนทุ่งอื่นทั้งหมด พ.ศ. 2443 เปิดใช้รถรางกรุงเทพ สายสามเสน มีรถรางวิ่งผ่านบริเวณศรีย่าน
บริเวณศรีย่านเป็นที่ตั้งของวังพระองค์เจ้าดิลกนพรัฐ พระราชโอรสรัชกาลที่ 5 ซึ่งประสูติจากเจ้าจอมมารดาทิพเกสร เจ้าหญิงในตระกูลเจ้าเจ็ดตนแห่งล้านนา ปัจจุบันเป็นที่ทำการของการไฟฟ้านครหลวง และปลายถนนนครไชยศรีจากศรีย่านไปลงแม่น้ำเจ้าพระยา คือ ท่าพายัพ เป็นท่าเรือสำหรับรับเสด็จเจ้านายฝ่ายเหนือที่ล่องเรือลงมาที่วังของพระองค์เจ้าดิลกนพรัฐ
ตลาดศรีย่าน.
ศรีย่านในปัจจุบันมีลักษณะชุมชนเล็ก ๆ มีตลาดเก่า มีร้านขายอาหารมากมาย เช่น ร้านจิวก๋วยเตี๋ยวลูกชิ้นปลา ก๋วยเตี๋ยวหมูศรีย่าน ร้านยำแหนมพี่อ้อ ห่อหมกแม่บุญมา ปาเน็ตโทนเบเกอรี่ &amp; เรสเตอรอง ขนมปังปิ้งศรีย่าน บุษบาเป็ดย่าง ร้านซาฮะเฮียง ร้านโรตีออจัน ร้านลูกชิ้นศรีย่าน ร้านบะหมี่หัวโต ร้านขนมบ้าบิ่นศรีย่าน ร้านศรีย่านนมสด (นิวมล) และร้านเต้าทึง ศรีย่าน เป็นต้น
มีห้างสรรพสินค้า ชื่อ ฟอร์ดดีพาร์ทเม้นต์สโตร์ (แต่เดิมชื่อ ห้างเอดิสัน) มีโรงพยาบาลการไฟฟ้านครหลวง มีวิทยาลัยเทคโนโลยีวิมล ศรีย่าน และวิทยาลัยอาชีวศึกษา อาชีวศิลป์
ย่านศรีย่านมีรถโดยสารประจำทางที่ผ่าน ได้แก่ สาย 3, 9, 14, 16, 30, 32, 33, 49, 51, 64, 65 ,505 และ 524 ทางน้ำมีเรือด่วนเจ้าพระยา ท่าพายัพ
แยกศรีย่าน
เอลินา สวิโตลินา
ทารา บราบาซอน
ทารา บราบาซอน ( เกิด 3 มกราคม ค.ศ. 1969) เป็นศาสตราจารย์ด้านการศึกษาวัฒนธรรมที่มหาวิทยาลัยฟลินเดอร์ ในเมืองแอดิเลด ประเทศออสเตรเลีย เธอเคยสอนในสหราชอาณาจักร นิวซีแลนด์ และแคนาดา และได้รับเครื่องราชอิสริยาภรณ์ Member of the Order of Australia (AM) เมื่อ ค.ศ. 2019 เธอมีผลงานตีพิมพ์หนังสือ 20 เล่ม บทความในวารสารวิชาการ 250 รายการ และยังคอลัมนิสต์เขียนความเรียงเกี่ยวกับอุดมศึกษาและศิลปะ
งานวิชาการ.
เธอได้ให้กำเนิดมโนทัศน์แบบใหม่ในผลงานวิชาการ ได้แก่ "the Google Effect" "Digital Dieting", และ 3Ds (digitization, disintermedation และ deterritorialization)
เธอยังได้สานต่องานของศาสตราจารย์สตีฟ เรดเฮด อดีตสามีผู้ล่วงลับด้วยการสร้างทฤษฎี "claustropolitanism" ซึ่งเป็นการปรับปรุงสังคมวิทยาของ cosmopolitan
Virginia Bolten
เวิ้งนครเขษม
เอลเดนริง
เอลเดนริง  เป็นวิดีโอเกมแนวแอกชันสวมบทบาทที่พัฒนาโดยฟรอมซอฟต์แวร์และจัดจำหน่ายโดยบันไดแนมโคเอนเตอร์เทนเมนท์ พัฒนาโดยได้รับความร่วมมือจากจอร์จ อาร์ อาร์ มาร์ติน นักเขียนนิยายแฟนตาซี ซึ่งได้ออกแบบเนื้อหาและฉากของเกมให้ทีมงาน วางจำหน่ายสำหรับเล่นบนระบบไมโครซอฟท์วินโดวส์, เพลย์สเตชัน 4, เพลย์สเตชัน 5, เอ็กซ์บ็อกซ์วัน, เอ็กซ์บ็อกซ์ซีรีส์เอ็กส์และเอส เมื่อ 25 กุมภาพันธ์ ค.ศ. 2022 โดยมีผู้เล่นพร้อมกันในวันแรกที่ออกจำหน่ายมากถึง 750,000 คน และมียอดจำนายทั่วโลกกว่า 12 ล้านชุดในช่วง 3 สัปดาห์แรกในการออกวางจำหน่าย
รูปแบบการเล่นเป็นมุมมองบุคคลที่สาม ผู้เล่นสามารถเดินทางในแผนที่แบบโลกเปิดได้อย่างอิสระ ผู้เล่นจะได้ต่อสู้ เก็บไอเท็ม ขี่ม้า มีปฏิสัมพันธ์กับตัวละครในเกม เพลิดเพลินกับเนื้อเรื่อง และเพิ่มค่าพลังของตัวละครผ่านการเพิ่มเลเวล เปลี่ยนอาวุธและชุดเกราะ และเรียนรู้คาถาใหม่ๆ
ขั้นตอนการพัฒนาของเกมนี้กินเวลาประมาณ 6 ปี เมื่อวางจำหน่ายแล้วได้รับคำวิจารณ์ในทางบวก จนเป็นเกมที่ได้รับคำวิจารณ์ดีที่สุดเกมหนึ่ง โดยผู้วิจารณ์มักชื่นชมความเป็นเกมโลกเปิด การออกแบบ ขนาดและความซับซ้อนของแผนที่ และระบบการเล่นที่สนุกและมีความท้าทาย ซึ่งเป็นการพัฒนารูปแบบแนวเกมแบบโซลส์ให้ดียิ่งขึ้นไปอีก
รายงานจากเมตาคริติกซึ่งเป็นเวบรวบรวมผลวิจารณ์ระบุว่าเกมนี้ได้รับคำชื่นชมอย่างกว้างขวาง (universal acclaim)
Tara Brabazon
มินบัร
มินบัร  เป็นแท่นเทศน์ในมัสยิดที่อิหม่าม (ผู้นำละหมาด) ยืนให้คำเทศนา (, "คุตบะฮ์")
ศัพท์นี้มีที่มาจากรากภาษาอาหรับของ "n-b-r" ("ยก, ทำให้สูงขึ้น"); รูปพหุพจน์ในภาษาอาหรับคือ มะนาบิร
รูปแบบและการใช้งาน.
มินบัรเป็นสัญลักษณ์ที่นั่งของอิหม่ามผู้นำละหมาดในมัสยิดและให้คำเทศนา ในช่วงแรกของอิสลาม ที่นั่งนี้สงวนไว้เฉพาะศาสดามุฮัมมัด และภายหลังคือเคาะลีฟะฮ์ผู้ดำเนินตามท่าน ซึ่งทำหน้าที่เป็นอิหม่ามของสังคมมุสลิม แต่ภายหลังกลายเป็นมาตรฐานในมัสยิดใหญ่ทั้งหมดและอิหม่ามท้องถิ่นก็เริ่มใช้งานสิ่งนี้ ถึงกระนั้น มินบัรยังคงความสำคัญในฐานะสัญลักษณ์แห่งอำนาจ
แม้ว่ามินบัรมีความคล้ายกับแท่นเทศน์ในโบสถ์คริสต์ แต่มีการใช้งานและตำแหน่งคล้ายกับแท่นอ่านในโบสถ์มากกว่า มินบัรตั้งอยู่ทางขวาของ"เมียะห์รอบ" ช่องในกำแพงมัสยิดที่เป็นสัญลักษณ์ทิศทางสักการะ (ในที่นี้ หันหน้าไปที่มักกะฮ์) โดยมักมีรูปร่างเหมือนหอขนาดเล็กที่มีที่นั่งหรือโครงสร้างตรงยอดคล้ายคีออสและมีบันไดขึ้นไปบนนั้น ข้างล่างบันไดมักมีประตูหรือช่องประตู สิ่งที่มินบัรแตกต่างจากแท่นเทศน์ในโบสถ์คริสต์คือบันไดขึ้นมินบัรมักเป็นเส้นตรงแนวเดียวกันกับที่นั่ง
วะอะลัยกุมุสซะลาม
วะอะลัยกุมุสซะลาม  เป็นคำทักทายภาษาอาหรับที่มุสลิมทั่วโลกมักใช้ มีความหมายว่า "ขอความสันติสุขจงมีแด่ท่านเช่นกัน" มักเป็นคำตอบรับของคำทักทายอัสซะลามุอะลัยกุม  คำทักทายเป็นการสื่อสารโดยเจตนาเพื่อรับรู้ถึงการมีอยู่ของบุคคลในบริเวณนั้นหรือเพื่อให้ใครบางคนรู้สึกยินดี มักใช้ก่อนการสนทนาและถือเป็นมารยาทที่ดี การทักทายถือเป็นหน้าที่และภาระผูกพันที่สำคัญของอิสลาม การ"ซะลาม"ถือเป็นคำทักทายมาตรฐานของชาวมุสลิม โดยมีการทักทายกันในระหว่างการบรรยายและเทศนาของชาวมุสลิมเป็นประจำ รูปเต็มของประโยคนี้คือ "วะอะลัยกุมุสซะลาม วะเราะห์มะตุลลอฮิ วะบะเราะกาตุ" (, "และขอความสันติสุข ความเมตตา และความเป็นสิริมงคลจากพระองค์อัลลอฮ์จงมีแด่ท่านเช่นกัน")
ความหมายศัพท์.
"ซะลาม" มีความหมายว่า "สันติสุข" คำว่า "อิสลาม" ก็มีที่มาจากคำนี้ ในความหมายโดยกว้าง "ซะลาม" หมายถึง ความไม่เป็นอันตราย ความปลอดภัย และการป้องกันจากความชั่วร้ายและจากความผิดพลาด อัสซะลามยังเป็นหนึ่งในพระนามของอัลลอฮ์ด้วย
ฮุซัยนียะหฺ
การโจมตีแบบพลีชีพ
กลยุทธ์ปิดเมือง
Universal Champion
Happy Corbin
Madcap Moss
แพต แม็กอาฟี
แพทริก จัสติน แม็กอาฟี (Patrick Justin McAfee; เกิด 2 พฤษภาคม ค.ศ. 1987) เป็นนักธุรกิจชาวอเมริกัน นักวิเคราะห์ด้านกีฬา พอดคาสเตอร์ นักวิจารณ์สีมวยปล้ำอาชีพ และอดีตนักพนันฟุตบอลและผู้เชี่ยวชาญด้านการเตะ ปัจจุบันได้เซ็นสัญญากับ WWE ซึ่งเขาเป็นผู้บรรยายให้กับแบรนด์ SmackDown
เขาเป็นเพลซคิกเกอร์ที่เวสต์เวอร์จิเนียและเกณฑ์ทหารโดย Indianapolis Colts ในรอบที่เจ็ดของ 2009 NFL Draft ตลอดอาชีพแปดปีของเขาในฟุตบอลลีกแห่งชาติ (NFL) McAfee ได้แชมป์ Pro Bowl สองครั้งและเป็น All-Pro ในปี 2014 นับตั้งแต่เขาเกษียณจากฟุตบอลในเดือนกุมภาพันธ์ 2017 McAfee เป็นนักวิเคราะห์ฟุตบอล เขาเป็นแขกรับเชิญของวิทยาลัย Fox Sports และการออกอากาศ NFL ในปลายปี 2018 ก่อนที่จะได้รับการประกาศให้เป็นส่วนหนึ่งของทีมฟุตบอล Thursday Night College Football ของ ESPN ในเดือนกรกฎาคม 2019 นอกจากนี้ เขายังปรากฏตัวเป็นประจำในรายการ Get Up! และวิทยาลัยเกมเดย์ ปัจจุบันเขาแสดง The Pat McAfee Show ในรายการ Mad Dog Sports Radio ของ Sirius XM
McAfee ทำหน้าที่เป็นผู้บรรยายรับเชิญสำหรับกิจกรรม NXT TakeOver ของ WWE ในปี 2018 ก่อนเซ็นสัญญากับโปรโมชั่นในเดือนกุมภาพันธ์ 2019 ในช่วงปี 2020 เขาทะเลาะกับอดัม โคล ทำให้เขาได้เดบิวต์ในเวที WWE NXT ของเขาที่ TakeOver XXX โดยแพ้ให้กับโคล เขาได้รับรางวัล Rookie of the Year จาก Wrestling Observer Newsletter ในปี 2020 ภายหลังความบาดหมางกับโคล ในเดือนเมษายน พ.ศ. 2564 McAfee ถูกย้ายไปที่ SmackDown โดยกลายเป็นผู้บรรยายเรื่องสีในรายการ Friday Night SmackDown แทนที่ Corey Graves ชาวเมือง Pittsburgh หลังจากที่ Graves กลับมาที่ Monday Night Raw
Pat McAfee
กือยิวสกากาแมราตา
วงดนตรีแห่งชาติ กือยิวสกากาแมราตา  เป็นวงดนตรีในกรุงเคียฟ ขอบเขตหลักของกิจกรรมสร้างสรรค์ของวงคือการส่งเสริมดนตรีที่ประพันธ์โดยนักประพันธ์ชาวยูเครนและการแสดงผลงานของพวกเขาในต่างประเทศ นอกจากนี้ กือยิวสกากาแมราตายังว่าจ้างให้ผลิตผลงานเกี่ยวกับความรักชาติ
Kyiv Camerata
หอออร์แกนลวิว
หอออร์แกนลวิว  เป็นห้องแสดงคอนเสิร์ตที่ตั้งอยู่ในโบสถ์นักบุญมารีย์ชาวมักดาลาในเมืองลวิว ประเทศยูเครน สร้างขึ้นในคริสต์ศตวรรษที่ 17 เป็นที่ตั้งของออร์แกนที่ใหญ่ที่สุดแห่งหนึ่งในยูเครน และจัดคอนเสิร์ตออร์แกน ดนตรีซิมโฟนิก และดนตรีเชมเบอร์ หอออร์แกนลวิวมีเนื้อที่ประมาณ 800 ตารางเมตรและสามารถรองรับแขกได้มากถึง 350 คน โดยจะมีการแสดงประมาณสามสิบครั้งในแต่ละเดือน
หอตั้งอยู่ในกำแพงเดิมของโบสถ์นักบุญมารีย์ชาวมักดาลาซึ่งเป็นโบสถ์นิกายโรมันคาทอลิก อย่างไรก็ตาม ระหว่าง ค.ศ. 1753–1758 สถาปนิกนาม Martin Urbank ได้เริ่มปรับปรุงหอคอยกลาง ในขณะที่ต่อมา Sebastian Fesinger จะเพิ่มส่วนหน้าอาคารที่ตกแต่งเป็นรูปนักบุญดอมินิกและนักบุญไฮอะซินท์ ในช่วงปลายศตวรรษที่ 18 ทางการออสเตรียได้ปิดอาคารนี้อย่างถาวร ต่อมาที่นี้ได้ถูกใช้เป็นเรือนจำหญิงจนถึง ค.ศ. 1922